stanford-oval/wikipedia huggingface dataset:
Incap
Organisaatio

Vuonna 2021 Incapilla oli toimintaa Suomen lisäksi Intiassa, Virossa, Isossa-Britanniassa ja Slovakiassa.
Tuotteet

Incapilla on palveluita elektromekaanisten tuotteiden elinkaaren suunnitteluun ja materiaalihankintaan sekä tuotteiden valmistukseen ja huolto- ja ylläpitopalveluihin. Yhtiön nykyisiä tai entisiä asiakkaita ovat esimerkiksi Nokia, Vaisala, Metso Automation, Oras, Suunto, Kone ja General Electric.
Incap on valmistanut muun muassa
elektronisen lukkojärjestelmän ohjelmointilaitteita Assa Abloylle.
tahtikoneiden naparautakomponentteja ABB:lle, joka toimitti tahtikoneita metalliteollisuuden moottoreiksi, laivojen potkurimoottoreiksi ja generaattoreiksi ja dieselmaavoimaloiden generaattoreiksi.
staattorikomponentteja The Switchin tuuligeneraattoreihin.
aurinkoenergialla toimivia katuvalaisimia Naps Systemsille
ohjauselektroniikkaa Tulikiven kiukaisiin
elektroniikan kokoonpanoja Kempin Mig-hitsauslaitteeseen
tuotelinjoja Corvus Energylle
Aiheesta muualla

Incap (englanniksi)
Incapin sijoittajasivusto (suomeksi)
Ilmatonlampi

| Ilmatonlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  62°05′25″N, 26°54′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Kyyveteen 
Järvinumero:  14.932.1.058
Mittaustietoja
Pinnankorkeus:  101,8 m  
Pituus:  510 m  
Leveys:  220 m  
Rantaviiva:  1,222 km  
Pinta-ala:  4,697 ha  
Saaria:  ei saaria 
 fiIlmatonlampi 
Ilmatonlampi  on Etelä-Savossa Mikkelissä  Taipaleen lähellä sijaitseva lampi.
Maantietoa

Lampi on 510 metriä pitkä, 220 metriä leveä, ja sen pinta-ala on 4,7 hehtaaria. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 101,8 metriä mpy.
Mjölnajoki

| Mjölnajoki |
| --- | --- |
 Vasemmalla Vättern, keskellä Tåkern-järvi, josta pohjoiseen lähtee Mjölnajoki. Järvien välissä sijaitsee Omberg.
Alkulähde:  Tåkern (Vadstena, Ödeshög, Mjölby)
Laskupaikka:  Vättern (Vadstena)
Maat:  Ruotsi
Pituus:  52,85 km
Virtaama:  2,2 m³/s
Mjölnajoki (ruots. Mjölnaån) on 52,85 kilometriä pitkä joki Vadstenassa Itä-Götanmaan läänissä Ruotsissa. Joki saa alkunsa Vadstenan, Ödeshögin ja Mjölbyn rajalla sijaitsevasta Tåkern-järvestä ja laskee Ruotsin toiseksi suurimpaan järveen Vätterniin. Joen virtaus on 2,2 m³/s.
Joessa elää muun muassa haukia.
Aikaisemmin Mjölnajoki oli yhteydessä Vadstenan linnan vallihautaan.
Newarilainen kirjaimisto

Newarinkielinen tervehdys ”jwajalapā” newarilaisilla kirjaimilla kirjoitettuna.
Newarilainen kirjaimisto (newariksi प्रचलित नेपाल लिपि, pracalita nepāla lipi) on brahmi-kirjoituksesta kehittynyt abugida-tyyppinen kirjoitusjärjestelmä, jota käytetään pääasiassa newarin kielen kirjoittamiseen. Myös bengalia, hindiä, maithilia, nepalia ja sanskritia on kirjoitettu Nepalissa newarilaisella kirjaimistolla.
Newarin pääkirjaimisto on nykyisin devanagari, mutta newarilaisen kirjaimiston käyttöä on pyritty viime aikoina lisäämään. Suurin osa nuorista newarin puhujista ei kuitenkaan osaa lukea newarilaisilla kirjaimilla kirjoitettua tekstiä.
Kirjaimistolla ei ole omaa koodia ISO 15924 -standardissa. Newarilaisten kirjaimien lisäämisestä ISO/IEC 10646 -standardiin on tehty ehdotus vuonna 2012.
Jazz for Utopia

| Jazz For Utopia Mikko Hassinen |
| --- | --- | --- |

Studioalbumin tiedot
 Julkaistu: 1. marraskuuta 2015
 Tuottaja(t): Mikko Hassinen
 Tyylilaji: avantgarde-jazz
 Levy-yhtiö: Fiasko Records (FRCD-79)
Mikko Hassisen muut julkaisut
| Elektro GT 2014 | Jazz For Utopia 2015 |   |
Jazz For Utopia on rumpali Mikko Hassisen kolmas sooloalbumi.
Kappaleet

Kaikki kappaleet Mikko Hassinen.
Rise and Shine – 1.53
The Birthday – 6.23
Imatrakollaasi – 6.20
Overture – 2.59
History and Some Technical Aspects of Lz 127 – 7.20
Tag Der Nationalen Arbeit – 4.22
The Epitaph – 4.25
Transatlantic Protocoll – 9.42
Kokoonpano

Mikko Hassinen – ohjelmointi, riq, bendir, marssirumpu, lyömäsoittimet, rummut
Timo Kämäräinen – guitar (kappale: 1)
Mika Kalliosta – rummut, conga (kappaleissa: 1, 2, 5, 6)
Petri Kautto – laulu (kappale: 2)
Seppo Kantonen – urut, syntetisaattori, piano (kappaleissa: 2, 3, 4, 6, 8)
Kalevi Louhivuori – trumpetti (kappaleissa: 2, 3)
Eija Kankaanranta – kantele (kappale: 3)
Eija Räisänen – laulu (kappaleissa: 5, 6, 8)
Jere Haakana – kitara (kappaleissa: 5, 6, 8)
Arvostelut

Helsingin Sanomat:
Keskisuomalainen: 4/5
Soundi:
Aiheesta muualla

Jazz For Utopia discogs.com -sivustolla
Jacob Söderman

| Jacob Söderman |
| --- | --- |
 Jacob Söderman maaliskuussa 2014.
Oikeusministeri
 Karjalaisen II hallitus 1. lokakuuta 1971 – 29. lokakuuta 1971  
Edeltäjä:  Mikko Laaksonen
Seuraaja:  K. J. Lång
Sosiaali- ja terveysministeri
 Sorsa III 19. helmikuuta 1982 – 30. kesäkuuta 1982  
Edeltäjä:  Sinikka Luja-Penttilä
Seuraaja:  Vappu Taipale
Kansanedustaja
 4. huhtikuuta 1972 – 30. kesäkuuta 1982 12. syyskuuta 2007 – 20. huhtikuuta 2011  
Henkilötiedot
Syntynyt: 19. maaliskuuta 1938 (ikä 86) Helsinki
Tiedot
Puolue:  SDP
Tutkinnot:  Helsingin yliopisto
Jacob-Magnus Söderman (s. 19. maaliskuuta 1938 Helsinki) on suomalainen poliitikko ja virkamies.
Ura

Jacob Söderman valmistui ylioppilaaksi Åggelby svenska samskolasta 1957, oikeustieteen kandidaatiksi Helsingin yliopistosta 1962 ja oikeustieteen lisensiaatiksi 1967.
Söderman toimi SDP:n kansanedustajana vuosina 1972–1982 ja uudelleen vuosina 2007–2011. Oikeusministerinä hän oli 1971, sosiaali- ja terveysministerinä 1982, Uudenmaan läänin maaherrana 1982–1989 ja eduskunnan oikeusasiamiehenä 1989–1995. Hän oli ensimmäinen Euroopan oikeusasiamies ja ajoi virassaan 1995–2003 erityisesti EU:n avoimuutta. Söderman nousi eduskuntaan varasijalta kesällä 2007 Tuula Haataisen tultua nimitetyksi Helsingin apulaiskaupunginjohtajaksi ja luovuttua edustajanpaikasta syyskuussa 2007.
Eduskunnan päätettyä nostaa syytteen ministeri Kauko Juhantaloa vastaan Jacob Söderman toimi jutussa syyttäjänä valtakunnanoikeudessa vuonna 1993.
Söderman toimi Julkisen sanan neuvoston puheenjohtajana 2003–2005, Helsingin yliopiston konsistorissa 2004–2006 ja Euroopan neuvoston viisaiden ryhmässä 2005–2006.
Söderman toimi myös oulunkyläläisen IF Gnistanin puheenjohtajana vuosina 1965–1967.
Tunnustukset

Suomen valkoisen ruusun ritarikunta komentajamerkki 1988
Chilen tasavallan myöntämä Bernardo O’Higginsin ritarikunnan suurristi 1993
Suomen leijonan ritarikunnan suurristi 1995
Euroopan informaatiojärjestön kunniamerkki informaatioalan ansioista 1996
Kunniatohtori, valtiotieteellinen tiedekunta, Åbo Akademi 1998
Kunniatohtori, oikeustieteellinen tiedekunta, Lapin yliopisto 1999
Kunniatohtori, oikeustieteellinen tiedekunta, Helsingin yliopisto 2010
Opetusministeriön myöntämä erityispalkinto Euroopan oikeusasiamiehelle ansiokkaasta tiedonjulkistamistyöstä 2000
Alexis de Tocqueville -palkinto, Julkishallinnon Eurooppa-instituutti (EIPA) 2001
Ranskan tasavallan Kunnialegioonan ritarimerkki 2002
Aikakauslehtien Liiton J. V. Snellman -palkinto 2002
Vuoden ulkosuomalainen 2003
Vuoden kuluttajateko 2005
Codex jubileumsmedalj 2005
Chydenius palkinto 2006
Suomen humanistiliiton kunniamaininta 2007
Pohjoismaiden hallinnollisen liiton Suomen osaston tunnustuspalkinto 2007
Suomen Sadankomitean rauhanpalkinto 2008
Kunniapuheenjohtaja, Finlands Svenska Socialdemokrater 2009
Kunniajäsen, Eurooppalaisen Oikeusturvan Keskusliitto ry 2009
Svenska Finlands Folktingin kultainen ansiomitali 2009
Vapaudenristin ritarikunnan 1. luokan Vapaudenristi rintatähtineen 2009
Julkaisuja

Valkovuokkoja poimimassa: Oulunkylän tarinoita.  Helsinki:  Jacob Söderman, 2008.  ISBN 978-952-92-3425-7.
Kirjallisuutta

Saari, Heikki: Jacke: Jacob Södermanin elämä.  Helsinki:  Siltala, 2014.  ISBN 978-952-234-217-1.
Aiheesta muualla

.aspx Jacob Söderman Suomen kansanedustajat. Eduskunta.
Söderman, Jacob hakuteoksessa Uppslagsverket Finland (2012). (ruotsiksi)
| 0 | 1 | 2 |
| --- | --- | --- |
| Edeltäjä: Mikko Laaksonen | Suomen oikeusministeri 1971 | Seuraaja: K. J. Lång |
| 0 | 1 | 2 |
| --- | --- | --- |
| Edeltäjä: Sinikka Luja-Penttilä | Suomen sosiaali- ja terveysministeri 1982 | Seuraaja: Vappu Taipale |
Jackson Wang

| Jackson Wang> Wang Ka Yee (王嘉爾) |
| --- | --- |
 Jackson Wang kesäkuussa 2019
Henkilötiedot
Syntynyt: 28. maaliskuuta 1994 (ikä 30) Kowloon, Hongkong
Muusikko
Taiteilijanimi:  Jackson, ent. J-Flawless
Laulukielet:  korea, englanti, japani
Aktiivisena:  2014–
Tyylilajit:  K-pop ja rock and roll 
Yhtyeet:  GOT7
Levy-yhtiöt:  JYP Entertainment 
Aiheesta muualla
Kotisivut
  [ Muokkaa Wikidatassa ] [ ohje ]  
Jackson Wang (perinteiset merkit: 王嘉爾, hangul: 왕가이; s. 28. maaliskuuta 1994, Kowloon, Hongkong) on hongkongilainen rap-artisti, laulaja, lauluntekijä, tanssija ja televisiopersoona. Hän on yksi eteläkorealaisen poikabändi GOT7:n seitsemästä jäsenestä, minkä lisäksi hän julkaisee englanninkielistä musiikkia sooloartistina. Wang asuu Soulissa, Etelä-Koreassa.
Wang oli aiemmin säilämiekkailija Hongkongin miekkailujoukkueessa. Hän sijoittui 11. sijalle Nuorten olympialaisissa vuonna 2010 ja ensimmäiselle sijalle Asian Junior and Cadet Fencing Championships -kilpailussa vuonna 2011. Tämän jälkeen Wang muutti Souliin luodakseen uran k-popin parissa, ja hän debytoi poikabändi GOT7:n jäsenenä vuonna 2014.
Varhaiset vaiheet

Jackson Wang syntyi Kowloonissa, Hongkongissa, 28. maaliskuuta vuonna 1994. Hänen isänsä Wang Ruiji kuului Kiinan miekkailumaajoukkueeseen ja voitti kultaa Aasian kisojen yksilökilpailuissa vuonna 1978. Hänen shanghailaislähtöinen äitinsä Sophia Chow puolestaan on entinen akrobatiavoimistelija. Vanhempiensa lisäksi Wangilla on vanhempi veli, joka asuu perheineen Australiassa.
Wang aloitti miekkailun 10-vuotiaana. Hän menestyi hyvin ja sijoittui ensimmäiselle sijalle Asian Junior and Cadet Fencing Championships -kilpailussa vuonna 2011. Wang vietti lapsuutensa ja nuoruutensa lähes kokonaan Hongkongissa, missä hän kävi englanninkielistä yksityiskoulua. Wang puhuukin sujuvasti neljää kieltä: mandariinikiinaa, kantoninkiinaa, englantia ja koreaa. Lisäksi hän osaa wu-kiinaa ja japania.
Joulukuussa 2010 Wang koe-esiintyi eteläkorealaiselle levy-yhtiölle JYP Entertainmentille Kowloonissa. Hänet hyväksyttiin harjoittelijaksi levy-yhtiöön, ja heinäkuussa 2011 hän muutti Souliin. Kaksivuotisena harjoitteluaikanaan hän muun muassa opiskeli koreaa ja osallistui tosi-tv-ohjelmaan W.I.N.: Who Is Next, jossa kahden eri levy-yhtiön harjoittelijat kisasivat toisiaan vastaan.
Wang on kertonut päätöksen musiikkiurasta olleen aluksi vaikea, sillä hän oli kasvanut urheilullisessa perheessä ja harjoitteli koe-esiintymisensä aikoihin Lontoon olympialaisiin. Lisäksi hänen oli hylättävä Stanfordin yliopistoon saamansa stipendi voidakseen muuttaa Souliin ja ryhtyäkseen harjoittelijaksi levy-yhtiölle. Wang on myös todennut k-pop-artistin elämän olevan paljon raskaampaa kuin urheilijan.
Ura > GOT7

Wang debytoi poikabändi GOT7:n jäsenenä tammikuussa 2014. Hänen roolinsa yhtyeessä on räppäri, minkä lisäksi hän säveltää ja sanoittaa yhtyeelle kappaleita. Esiintyessään harjoittelijana ohjelmassa W.I.N.: Who Is Next Wang tunnettiin nimellä J-Flawless, mutta sittemmin hän on käyttänyt yhtyeen jäsenenä etunimeään Jackson.
Ura > Sooloura

Elokuussa 2017 Wang julkaisi englanninkielisen soolokappaleen ”Papillon”, minkä jälkeen hän on julkaissut muitakin englanninkielisiä singlejä: muun muassa kappaleet ”Okay”, ”Dawn Of Us” ja ”Fendiman”. Marraskuussa 2018 hän julkaisi kappaleen ”Different Game” yhdysvaltalaisräppäri Gucci Manen kanssa. Sooloartistina Wang on pyrkinyt tekemään eroa k-popiin sekä musiikillisesti että imagollisesti, ja hänen musiikkivideonsa muun muassa kuvataan Etelä-Korean sijaan Kiinassa. Hänellä on myös oma yritys nimeltä Team Wang.
Lokakuussa 2019 Wang julkaisi ensimmäisen sooloalbuminsa nimeltä Mirrors. Lisäksi hän julkaisi musiikkivideot kappaleille "Bullet To The Heart" ja "Titanic". Albumi saavutti 32. sijan listalla Billboard 200.
Wang on tehnyt tunnusmusiikin iOS-peliin Novoland: The Castle in the Sky 3D. Peli perustuu samannimiseen kiinalaiseen draamasarjaan.
Vuonna 2020 maaliskuussa Wang julkaisi uuden englanninkielisen singlen "100 Ways". Samana vuonna hän julkaisi myös toisen englanninkielisen singlen "Pretty Please" yhdessä Galantiksen kanssa. Wang julkaisi myös kiinankielisen singlen "過(Should’ve Let Go)" yhdessä JJ Linin kanssa vuoden 2020 joulukuussa.
Vuonna 2021 tammikuussa Wang julkaisi kiinankielisen singlen "一個人 (Alone)". Hän julkaisi myös englanninkielisen singlen "LMLY" saman vuoden maaliskuussa. Englanninkielisen singlen "Drive You Home" hän julkaisi 2021 heinäkuussa Internet money recordsin kanssa.
Vuonna 2022 hän julkaisi kiinankielisen singlen "王嘉尔 JACKSON WANG" tammikuussa. Hän julkaisi myös vuonna 2022 albumin nimeltä LOST & FOUND. Hän julkaisi uusimman englanninkielisen singlensä "Blow" 31. maaliskuuta 2022.
Ura > Televisio

Wang tunnetaan televisiopersoonana sekä Etelä-Koreassa että Kiinassa. Vuonna 2014 Wang osallistui eteläkorealaisen SBS-kanavan tosi-tv-sarjan Roommate toiselle tuotantokaudelle. Esiintyminen kasvatti suuresti Wangin suosiota, ja hän voitti Vuoden tulokkaan palkinnon SBS Entertainment -gaalassa samana vuonna. Tämän jälkeen hän on esiintynyt lukuisissa eteläkorealaisissa tosi-tv-ohjelmissa, joita ovat muun muassa Star King, Law of the Jungle, Happy Together, Radio Star ja Problematic Men. Hän on myös ollut juontajana musiikkiohjelmassa Inkigayo.
Joulukuussa 2015 Wang debytoi Kiinan televisiossa juontajana tosi-tv-ohjelmassa Please Take Care of My Refrigerator. Hän myös sävelsi ja kirjoitti tunnusmusiikin ohjelman toiselle ja kolmannelle tuotantokaudelle. Ohjelman jälkeen hän on toiminut juontajana muissakin kiinalaisissa televisio-ohjelmissa.
Muuta

Vuonna 2019 hongkongilaistaustainen Wang ilmaisi tukensa Kiinalle Hongkongin protestien yhteydessä, minkä lisäksi hän on pyrkinyt soolourallaan profiloitumaan nimenomaan kiinalaisena artistina. Ulostulojen johdosta Wangia on syytetty Hongkongissa petturuudesta ja kiinalaisen yleisön mielistelystä. Elokuussa 2019 GOT7:n fanit vaativat yhtyeen Hongkongin esiintymisiä peruutettaviksi Wangin paikallisilta saamien uhkausten vuoksi.
Jeff Beck Group (albumi)

| Jeff Beck Group Jeff Beck Group |
| --- | --- | --- |

LP/CD-levyn kansikuva.
Studioalbumin tiedot
 Äänitetty : Trans Maximus Inc. Sound Studios,   Memphis, Tennessee
 Julkaistu: 1972
 Formaatti: LP-levy, CD-levy
 Tuottaja(t): Stephen L. Cropper
 Tyylilaji: Rock
 Kesto: 40.27
 Levy-yhtiö: Epic Records
Jeff Beckin muut studioalbumit
| Rough and Ready 1971 | Jeff Beck Group 1972 | Beck Bogert Appice 1973 |
Jeff Beck Group on ko. ryhmän kakkoskokoonpanon toinen ja viimeinen studioalbumi. Se julkaistiin vuonna 1972. Levy on CBS Inc:n julkaisu ja valmistaja on Epic Records. Luettelotunnus on KE 31331.
Tuottajana toimi Stephen L. Cropper ja kyseessä on Equator-tuotanto.
Albumi äänitettiin Tennesseen Memphisissä Trans Maximus Inc. Sound -studioilla. Äänittäjä oli Ronnie Capone. Levyn kannen suunnitteli Karenlee Grant ja valokuvat otti Richie Simpson.
Albumin musiikki on tuottajasta ja äänityspaikastakin johtuen lähempänä soulia kuin edellinen albumi Rough and Ready. Soul-vaikutteet ilmenevät myös sävellysten tekijänimistä. Toisaalta mukana on myös Carl Perkinsinkin levyttämä "Glad All Over", mutta tyylilaji on toinen. Laulusolisti Robert (Bob) Tenchin äänessä on enemmän särmää kuin edellisellä levyllä. Kummankin levypuoliskon päätöskappaleet ovat instrumentaaleja, ja hidastempoisella kappaleella "Definitely Maybe" Beckin kitara lisälaitteineen kohoaa pääosaan. Albumin pisin sävellys on Don Nixin "Going Down", jonka ovat levyttäneet muun muassa Freddie King ja Cozy Powell toistamiseen soittaessaan Peter Green Splinter Groupin albumilla.
Levy on julkaistu uudelleen CD:nä sarjassa 5xCD Original Album Classics (2008). Julkaisija on Sony BMG Music Entertainment ja luettelotunnus Epic 88697302772. Kyseisessä sarjassa Beckin albumit on julkaistu remasteroimattomina ja alkuperäisin kansikuvin.
Kappaleet

Sivu 1
"Ice Cream Cakes" (J. Beck) – 5:40 ASCAP
"Glad All Over" (A. Schroder – S. Tepper – R. Bennett – J. Beck) – 2:58 ASCAP
"Tonight I'll Be Staying Here with You" (B. Dylan) – 4:58 ASCAP
"Sugar Cane" (J. Beck – S. Cropper) – 4:07 BMI
"I Can't Give Back the Love I Feel For You" (V. Simpson – N. Ashford – B. Holland) – 2:42 BMI
Sivu 2
"Going Down" (Don Nix) – 6:51 BMI
"I Got to Have a Song" (S. Wonder – D. Hunter – L. Hardaway – P. Riser) – 3:26 BMI
"Highways" (J. Beck) – 4:41 ASCAP
"Definitely Maybe" (J. Beck) – 5:01 ASCAP
Muusikot

Bob Tench – laulu
Max Middleton – piano
Jeff Beck – kitarat
Clive Chaman – basso
Cozy Powell – rummut
Albumin kannessa on yhteen jäsenten kuvat vasemmalta oikealle. Bob Tench esiintyy levyllä Polydor Recordsin luvalla.
Aiheesta muualla

Albumin tiedot Sony Musicin Music Made Simple -sivustolla (Arkistoitu – Internet Archive)
Mjösund

Mjösund on kylä Kemiönsaaren kunnassa Varsinais-Suomessa. Kylä sijaitsee kunnan luoteisrannalla Santasaaren eteläpuolella.
Mjösundin rantaa hallitsee Keramian tiilitehdas. Kylän varsin yhtenäinen asutus on hieman sisempänä rannasta. Mjösundissa on ollut kauppa, koulu ja posti.
Mjösundissa on pitkä tiilenvalmistusperinne. Tiiltä on valmistettu kylässä mahdollisesti jo 1600-luvulla. Vuonna 1929 kylään valmistui Keramian tiilitehdas, joka paloi 1991. Uusi nykyaikainen tiilitehdas valmistui Mjösundiin kuitenkin pian.
Mjösundin edustalla on vanhan höyrylaivan hylky, joka upotettiin 1950-luvulla tiilitehtaan laiturin pohjaksi.
Javi Gracia

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Javier Gracia Carlos
Syntymäaika: 1. toukokuuta 1970 (ikä 54)
Syntymäpaikka: Pamplona, Espanja
Pelipaikka: keskikenttäpelaaja
Pituus: 185 senttimetriä
Junioriseurat
: Chantrea
: Athletic Bilbao
Seurat
| Vuodet | Seura | O | (M) |
| 1989–1992 | Bilbao Athletic | 100 | (12) |
| 1992–1993 | Lleida | 38 | (13) |
| 1993–1995 | Valladolid | 65 | (2) |
| 1995–1999 | Real Sociedad | 106 | (12) |
| 1999–2002 | Villarreal | 82 | (6) |
| 2003–2004 | Córdoba | 39 | (0) |
| Yhteensä | Yhteensä | 430 | (45) |
Valmennusura
2004–2005: Villarreal (jun.)
2007–2008: Pontevedra
2008–2010: Cádiz
2010–2011: Villarreal B
2011: Olympiakos Volos
2011–2012: Kerkyra
2012–2013: Almería
2013–2014: Osasuna
2014–2016: Málaga
2016–2017: Rubin Kazan
2018–2019: Watford
2020–2021: Valencia
2021–2022: Al-Sadd
2023: Leeds United
 Seurajoukkueuran tilastot kattavat vain kansalliset sarjat.
Javier "Javi" Gracia Carlos (s. 1. toukokuuta 1970 Pamplona, Espanja) on espanjalainen entinen jalkapalloilija ja nykyinen valmentaja.
Pelaajaura

Pamplonalaislähtöinen Gracia aloitti ammattilaisuransa Athletic Bilbaon reservijoukkueesta Bilbao Athleticista. Hän ei kuitenkaan koskaan noussut seuran edustusjoukkueeseen kolmen pelaamansa kauden aikana. Kaudella 1992–1993 hän pelasi UE Lleidassa 38 ottelua ja teki niissä 13 maalia. Joukkue nousi kauden päätteeksi maan pääsarjaan Primera Divisióniin 40 vuoden tauon jälkeen.
Seuraavat kuusi kautta Gracia edusti pääsarjatasolla Valladolidia (1993–1995) sekä Real Sociedadia (1995–1999). Vuonna 1999 hän siirtyi jälleen alemmalle sarjatasolle Segunda Divisióniin valencialaisseura Villarrealiin. Joukkue onnistui kauden päätteeksi nousemaan Primera Divisióniin sijoittumalla kolmanneksi.
Gracia päätti pelaajauransa kauteen 2003–2004, jolloin hän pelasi Córdobassa.
Valmentajaura

Valmentajauransa alkuvuodet 2004–2011 Gracia valmensi eri joukkueita Segunda Divisiónissa ja Segunda División B:ssä. Vuosien 2011–2012 aikana hän valmensi kreikkalaisjoukkueita Olympiakos Volosia ja Kerkyraa.
Kesällä 2012 Gracia siirtyi Segunda Divisiónissa pelanneen Almerían peräsimeen. Joukkue sijoittui kauden päätteeksi kolmanneksi ja pääsi täten karsimaan paikasta maan pääsarjaan. Almería pudotti karsintavaiheessa Las Palmasin sekä Gironan ja näin onnistui nousemaan Primera Divisióniin. Gracia ja seurajohto eivät päässeet kuitenkaan yhteisymmärrykseen jatkosopimuksen ehdoista ja niin hänen pestinsä andalusialaisseurassa tuli päätökseen.
4. syyskuuta 2013 Gracialle tarjoutui paikka Osasunan päävalmentajana. Hän teki joukkueen kanssa kaksivuotisen sopimuksen. Kauden päätteeksi 2013–2014 Osasuna tippui Primera Divisiónista ja Gracian sopimus seuran kanssa purettiin.
30. toukokuuta 2014 Gracia nimettiin Málagan uudeksi päävalmentajaksi. Gracian johdolla Málaga sijoittui yhdeksänneksi ja kahdeksanneksi. Hän jätti seuran kahden vuoden jälkeen kauden 2015–2016 päätteeksi. Hän siirtyi nelivuotisella sopimuksella venäläisen FK Rubin Kazanin päävalmentajaksi. Gracia luotsasi Rubinin Venäjän liigassa yhdeksänneksi. Pettymyksellisen kauden jälkeen espanjalaisvalmentaja jätti tehtävänsä.
21. tammikuuta 2018 Graciasta tuli Englannin Valioliigan Watfordin päävalmentaja 1,5-vuotisella sopimuksella. Watfordin kevätkausi Gracian alaisuudessa oli vaikea ja joukkue voitti vain neljä pelaamistaan 14 Valioliiga-ottelusta. Kaudella 2018/19 tulokset parantuivat huomattavasti ja neljän ensimmäisen liigaottelun voitto nosti seuran parhaimmillaan Valioliigan kolmanneksi. Kausi päättyi lopulta sijalle 11, mikä oli seuran paras saavutus Valioliigassa. FA Cupissa Gracia luotsasi Watfordin loppuotteluun 35 vuoden tauon jälkeen. Loppuottelussa joukkue hävisi kuitenkin Manchester Citylle 6–0. Watford erotti Gracian syyskuun alussa 2019, kun Watford oli saavuttanut vain yhden pisteen neljästä kauden ensimmäisestä liigaottelustaan.
27. heinäkuuta 2020 Gracia palasi takaisin Espanjaan ja teki kaksivuotisen sopimuksen Valencian kanssa. Hän sai potkut toukokuussa 2021, kun Valencia oli vajonnut La Ligassa sijalle 14.
Joulukuussa 2021 Gracia teki kesään 2023 ulottuvan sopimuksen qatarilaisen Al-Saddin kanssa. Hän luotsasi maan mestariksi kauden 2021/22 päätteeksi. Kauden jälkeen hän jätti seuran.
Helmikuun lopulla 2023 Graciasta tuli Valioliigan häntäpäähän vajonneen Leeds Unitedin päävalmentaja. Leeds United voitti hänen alaisuudessaan pelaamistaan 11 Valioliiga-ottelusta vain kolme ja hänet erotettiin tehtävästään toukokuun alussa 2023, kun kautta oli jäljellä enää neljä ottelua.
Meriitit

Qatarin mestaruus: 2022
Aiheesta muualla

Javi Gracian pelaajauran tilastot BDFutbol-sivustolla (englanniksi)
Javi Gracian valmentajauran tilastot BDFutbol-sivustolla (englanniksi)
| 0 | 1 | 2 |
| --- | --- | --- |
| Edeltäjä: José Luis Mendilibar | Osasunan päävalmentaja 9/2013–2014 | Seuraaja: Jan Urban |
| 0 | 1 | 2 |
| --- | --- | --- |
| Edeltäjä: Bernd Schuster | Málagan päävalmentaja 2014–2016 | Seuraaja: Juande Ramos |
| 0 | 1 | 2 |
| --- | --- | --- |
| Edeltäjä: Valeri Tšaly | Rubin Kazanin päävalmentaja 2016–2017 | Seuraaja: Kurban Berdyjev |
| 0 | 1 | 2 |
| --- | --- | --- |
| Edeltäjä: Marco Silva | Watfordin päävalmentaja 1/2018–9/2019 | Seuraaja: Quique Sánchez Flores |
| 0 | 1 | 2 |
| --- | --- | --- |
| Edeltäjä: Voro | Valencian päävalmentaja 2020–5/2021 | Seuraaja: Voro |
| 0 | 1 | 2 |
| --- | --- | --- |
| Edeltäjä: Xavi | Al-Saddin päävalmentaja 12/2021–2022 | Seuraaja: Juan Manuel Lillo |
| 0 | 1 | 2 |
| --- | --- | --- |
| Edeltäjä: Jesse Marsch | Leeds Unitedin päävalmentaja 2/2023–5/2023 | Seuraaja: Sam Allardyce |